open-index/open-wikipedia-markdown huggingface dataset:
भुअरा पेलिकन

**भुअरा पेलिकन** चिरई सभ के पेलिकन परिवार के एगो चिरई हवे। पेलिकन परिवार के बैज्ञानिक भासा में *पेलिकनिडाई* कहल जाला जे बड़ साइज के लमहर चोंच वाला चिरई होखे लीं आ इनहन के चोंच के नीचे बड़ साइज के झोरी नियर बनावट होला जेह में ई पानी-कानों के संगहीं मछरी आ अउरी शिकार पकड़ लेलीं आ घोंटे से पहिले पानी आ अउरी फालतू चीज एह झोरी से बाहर निकाल देलीं। भुअरा पेलिकन पेलिकन सभ के अइसन तीन गो प्रजाति सभ में से हवे जे अमेरिकी महादीपन पर पावल जालीं आ साथे साथ दुनिया के अइसन दू गो पेलिकन प्रजाति में से एक हवे जे पानी में बुड़किया मार के आपन शिकार धरे लीं। ई पेलिकन अमेरिका के अटलांटिक किनारा पर नोवा स्कोश्या से ले के अमेजन नदी के मुहाना तक ले, आ प्रशांत महासागरी किनारा पर ब्रिटिश कोलंबिया से ले के उत्तरी चिली तक के इलाका में पावल जालीं जेह में गैलापगोस दीप वाला एरियवो शामिल बाटे। इनहन के मुख्य प्रतिनिधि उपप्रजाति (नॉमिनेट सबस्पीशीज) अपना प्रजनन के काल में सुफेद कपार वाली होलीं जेह में पीयर वाश आ एकदम ऊपरी मुकुट नियर हिस्सा होला। गर्दन आ पंखा गहिरा मैरून-भूअर रंग के होला। गर्दन के ऊपरी हिस्सा पर उज्जर धारी होला, गटई के झोरी के सहारे-सहारे। नर आ मादा दुनों के रूपरंग लगभग एक्के नियर होला बाकी मादा सभ कुछ छोट साइज के होखे लीं। आँखिन के चारों ओर मौजूद गुलाबी चमड़ी प्रजनन काल के अलावा बाकी समय में चटक ना रह जाला बलुक मटियाहूँ रंग के हो जाला।

इनहन के मुख्य भोजन मछरी होखे ला, एकरे अलावा ई कुछ एंफीबियन, क्रस्टासिआन आ कुछ जीवन के अंडा आ कुछ चिरई सभ के छोट चेउआं भी खा लेलें। ई आपन ख़ुद के खतोना सुरक्षित आ आम जगह से कट के होखे वाला इलाका, बहुधा दीप पर, झुंड (कॉलोनी) में बनावे लें, आमतौर पर बलुआ टीला सभ के बनस्पती वाला हिस्सा पर, झाड़ी-झूँटा में, फेड़ पर आ मैंग्रोव सभ में इनहन के खतोना बने ला। मादा एक बेर में दू भा तीन गो अंडा देले जिनहन के रंग दुधिया (चाक) नियर उज्जर होला। अंडा सेवे के समय 28 से 30 दिन के होखे ला जेह दौरान नर आ मादा दुनों अंडा सेवे लें। नया पैदा बच्चा सभ गुलाबी रंग के होखे लें जे 4 से 14 दिन में मटियाहूँ रंग के हो जालें। लगभग 63 दिन के फ्लेजिंग टाइम होला, मने कि उड़े से पहिले वाला इस्टेज। छह से नौ हप्ता बाद ई बच्चा आपन खतोना छोड़ देलें, आपन छोटहन झुंड बना लेलें जिन्हन के पॉड्स कहल जाला।

इनहन के मनुष्य के द्वारा इस्तेमाल होखे वाला कई केमिकल आ कीटनाशक सभ से खतरा देखल गइल बा। इनहन के शिकार भी करे ला लोग। फ्लोरिडा में 1972 में डीडीटी के इस्तेमाल पर रोक लगा दिहल गइल आ फ्लोरिडा के पेलिकन दीप (इनहने के कारन नाँव धराइल हवे) पर नेशनल वाइल्डलाइफ़ रिफ्यूज़ के अस्थापना 1903 में भइल रहे, जब रूजवेल्ट अमेरिकी राष्ट्रपति रहलें।

## बाहरी कड़ी

* 
* 
* Field Guide Page on Flickr
* 

श्रेणी:चिरई
गबरघिचोर

***गबरघिचोर*** भोजपुरी लेखक भिखारी ठाकुर के लिखल एगो तमासा बाटे। एहमे एगो जनाना बिया जेकर पिया कमाए बहरा चलि जाता आ ई गाँव के एगो बेकत जोर अबैध संबंध बनावत बिया आ ओहसे एगो पूत जनम जाता जेकर नांव गबरघिचोर रहऽता।

## संदर्भ

श्रेणी:भोजपुरी साहित्य
तेग अली तेग

**तेग अली तेग** एगो भोजपुरी लेखक आ कबि रहन। ई बनारस के रहन आ आपन किताब *बदमास दरपन* ला प्रखयात बाड़न। हिनकरा भोजपुरी मे पहिलका हाली गजल लिखे के श्रेय दिहल जाला।

## रचना

हिनकर सभ से प्रख्यात किताब *बदमास दरपन* बा जेवन की एगो गजल संग्रह बाटे। ई 1885 मे भारत जीवान प्रेस वाराणसी से छपइल रहे।

## सनर्भ


श्रेणी:भोजपुरी-भाषा के कवि
श्रेणी:बनारस के लोग
नालंदा इंजीनियरिंग कालेज

**नालंदा इंजीनियरिंग कालेज** बिहार के नालंदा मे एगो इंजीनियरिंग कालेज बाटे। एकर स्थापना 19 नवंबर 2008 के बिहार के तत्कालीन मुख्यमंत्री नीतीश कुमार कइले रहन। ई आर्यभट्ट ज्ञान विश्वविद्यालय मे आवेला।

## इतिहास
एकर स्थापना बिहार सरकार 2008 मे कइले रहे।

## हाता
alt=|thumb|महाबिद्यालय मे दुआर
thumb|महाबिद्यालय के हाता के नक्सा

एकर हाता एकइस हेक्टेअर मे छितरल बाटे आ बिहारशरीफ से 17.3 किलोमीटर दूर बाटे।

## परबेस
2019 से एहमे परबेस जेईई मेन के परीक्षा के अंक प मीलेला। एकरा से पहिला एगो अलग परबेस परीक्षा होत रहे।

## मार्गदर्शक संस्था
भारतीय प्रौद्योगिकी संस्थान (आइआइटी) बंबई एकर मार्गदर्शक बाटे।

## पढ़ाई
ई संस्था अलग अलग डाढ़ मे बिटेक करवावेला।

श्रेणी:बिहार के विश्वविद्यालय आ कालेज
इंजीनियरिंग शिक्षा

**अभियंत्रण सीक्खा** अभियांत्रिकी के पढ़ाई पढ़ावे के एगो काज हटे। एकरा मे बैचलर मास्टर आ स्पेशलाइजेशन के कोर्स होला। एह पूरा पढ़ाई के पूराए मे आठ से बारऽ लाग जाला।

## अफ्रिका

### केन्या

केन्या मे एकर पढ़ाई महबिद्यालय मे होला। परबेस इंजिनियर रजिस्ट्रेशन एक्ट से मीलेला। कोनो बिद्यार्थी तबे इंजिनियर कहाई जदी ऊ चार बरस के बैचलर आ तीन बरस के मास्टर कइले बाटे।

पंजीकरन खाली इंजिनियर पंजीकरन बोर्ड  कऽ सकेला जे की १९६९ मे संसद मे बनल नियम प काज करेला। १९९२ मे एह नियम के तनि मुनि बदलल गइल रहे। केन्या मे तबले अपना के इंजिनियर कहल गैर कानूनी बाटे जबले नांव पंजिकृत नइखे। एहिसे बोर्ड मे पंजीकरन ओहिजा इंजिनियर के काज करे के लाइसेंस लेखा बाटे।

### दक्खिन अफ्रीका

दक्खिन अफ्रीका मे अभियंत्रण के  ट्रेनिंग ओहीजा के महबिद्यालय देवेलऽसन। चार बरिस के बैचलर होला ओहिजा।

## एशिया

### हॉन्गकॉन्ग

ओहिजा एकर पढ़ाई यूनिवर्सिटी ग्रांट कमिशन के संस्थान सभ करवावेलऽसन। ओहिजा ९४ गो परोगराम सभ मे दाखिला मिलेला।

श्रेणी:बिसय अनुसार शिक्षा
श्रेणी:इंजीनियरी
कोलंबो

**कोलंबो**, श्रीलंका क सबसे बड़ीयार नगर अउर राजधानी हवा। ई शहर नएन अऊर औपनिवेशिक इमारतन क सुन्दर सम्मिश्रण हवा। कोलंबो क इतिहास दु हजार साल से भी पुराना बा।

ई दीप के पच्छिमी तीरे पर स्थित बा आ ग्रेटर कोलंबो इलाका से सटल बा जेह में श्रीलंका के बिधायी राजधानी श्री जयवर्धनपुरा कोट्टे आ देहिवाला-माउंट लविनिया सामिल बाड़ें। कोलंबो के अक्सर राजधानी के रूप में संदर्भित कइल जाला काहें से कि श्री जयवर्धनपुरा कोट्टे खुद कोलंबो के शहरी/उपनगरीय इलाका के भीतर बा। ई पच्छिमी प्रांत के प्रशासनिक राजधानी आ कोलंबो जिला के जिला राजधानी भी हवे। कोलंबो एगो व्यस्त आ जीवंत शहर हवे जेह में आधुनिक जीवन, औपनिवेशिक भवन आ स्मारक सभ के मिश्रण बा।

## संदर्भ


श्रेणी:श्री लंका
श्रेणी:श्रीलंका के शहर
श्रेणी:श्रीलंका के बंदरगाह
श्रेणी:श्रीलंका के भूगोल
गोरी तोरी चुनरी बा लाल लाल रे

**गोरी तोरी चुनरी बा लाल लाल रे** एगो प्रख्यात भोजपुरी गीत ह जेकरा रितेश पांडेय अंतरा सिंह प्रियंका जोरे गइले बाड़न। एकर संगीत आशीष वर्मा देले बाड़न आ गीत के प्यारे लाल यादव लिखले बाड़न। ई 2019 के गूगल प सभ से बेसी जोहल गीतन मे छउआ स्थान प रहल।

## इहो देखी

श्रेणी:भोजपुरी (बिधा)
हेमचंद्र

**आचार्य हेमचंद्र** एगो भारतीय जैन बिद्वान रहन। हिनकरा हीनकर गियान के चलते *कलिकालसर्वज्ञ* के पदबी भेटाइल रहे।

## जिनगी

हिनकर जनम कार्तिक सुद पूर्णिमा के धंधुका मे भइल रहे, जेवन की आजि के गुजरात मे बाटे। हिनकर जनम के बरस 1088 मानल जाला।

श्रेणी:जैन धर्म
श्रेणी:भारतीय लेखक
दीपवंस

**दीपवंस** श्रीलंका के सभ से पुरान ऐतिहासिक स्त्रोत बाटे। अईसन मानल जाला जे ई वृतांत अट्टकथा आ तिसरका सतब्दि के एन स्त्रोत सभ से गहल गइल बा। महावंस जोरे ई भारत आ श्रीलंका के इतिहास के बहुते जानकारी देवेला। ई ना खाली इतिहास के जानकारी देवेला बलुक पाली साहित्य के एगो महत्वपूर्ण भाग बाटे।

श्रेणी:श्री लंका
परिशिष्टपरवन

**परिशिष्टपरवन** भा **स्थविरावलीचरित्र** एगो संस्कृत महाकाव्य बा जेकरा आचार्य हेमचंद्र गहले रहन। एहमे 3460 गो श्लोक आ तेरऽगो अध्याय बाटे जेहमे पुरान भारत के खीसा बाटे।

*त्रीषष्टीशलाकापुरुषचरित्र* जैन धरम के परमुख लोगीन प लिखल एगो महाकव्य बाटे, जेकरा हेमचंद्र चालुक्य राजा कुमारपाल के निहोरा प गहले रहन। परिशिष्टपरवन मे हेकरे काथा के आगे बढ़ावल बाटे।

एहमे 480 से 200 ईशा पूर्व के खीसा लिखल बा जेमहे मगध आ मौर्य साम्राज्य के उतान के बतावल बाटे।

## सनर्भ

श्रेणी:संस्कृत ग्रंथ
सुशांत सिंह राजपूत

**सुशांत सिंह राजपूत** एगो भारतीय अभिनेता रहन। ई टीवी सीरियल सभ से आपन कैरियर चालू कइलन। हिनकर पहिला शो "किस देश में है मेरा दिल रहे"। ई "पवित्र रिश्ता" से बहुते प्रख्यात भइलन। हिनकर पहिलका फिलिम "काय पो छे" (2013) रहे।

सुशांत आपन फिल्म के शुरुआत 2013 मे काय पोछे से कइलन। एकरा बाद उह देसी रोमांस, पीके, डिटेक्टीव ब्योमकेश बक्शी में काम कइलन। 2016 के फिल्म जेकर नाव एम एस धोनी: द अनटोल्ड स्टोरी में ऊ महेंद्र सिंह धोनी के भूमिका कइले बाड़न। जेकरा खातिर उनकरा के खूब पसंद कईल गइल। अभिनय के आलावा ऊ अलग अलग कार्यक्रम जयसे की **सुशांत4एजुकेशन** में शामिल रहन। ऐकर आलावा उह कुछ प्रौद्योगिकी कंपनी के भी संस्थापक कइले रहन। 14 जून 2020 के सुशांत सिंह राजपूत के देह पंखा से लटकल मिलल, जेकर जांज केंद्रीय अन्वेषण ब्यूरो द्वारा कइल जाता।

## जिनगी
हिनकर जनम पटना मे भइल बाकिर हीनकर गाँव पूर्णिया बाटे। हिनकर एगो बहिनी, मितु सिंह, राज्य स्तर के किरकेटर बाड़ी। हिनकर माई के देहांत 2002 मे भ गइल रहे, जेकरा से हिनका बहुत बड़ सदमा लागल रहे आ ओही बरिस हीनकर परिवार दिल्ली चलि गइल।

## संदर्भ

श्रेणी:1986 में जनम
श्रेणी:2020 में निधन
श्रेणी:हिंदी फिलिम एक्टर
वायु पुराण

**वायु पुराण** एगो संस्कृत ग्रंथ आ आठारह गो मुख्य पुराणन में से एगो पुराण बाटे। एह में 24000 श्लोक बाड़ें। बाकिर पांडुलिपि मे खाली 12000 श्लोक बाड़ें। कोनो पांडुलिपि मे चार गो पद आ एक सै बारह गो अध्याय बा त कोनो मे दू खंड आ एक सै एगारह गो अध्याय बाड़ें।

## संदर्भ

## स्रोत ग्रंथ
*
*
*

श्रेणी:पुराण
महाभाष्य

**महाभाष्य** पतंजलि के लिखल एगो किताब बाटे जेहमे पाणिनि आ कात्यायन के ग्रंथन प टिप्पणी कइल बा। ई दोसरका सताबदी ईशा पूर्व मे गहाइल रहे।

## परिचय

पतंजलि प्राचीन भारत के तीनि गो व्याकरण विद मे से एगो रहन, आउर दुगो पाणिनि आ कात्यायन रहन।

## संदर्भ

श्रेणी:संस्कृत व्याकरण
श्रेणी:संस्कृत ग्रंथ
सूसिम

**सूसिम** चाहे **सुशिम** मौर्य साम्राज्य के एगो राजकुमार रहलन आ बिंदुसार से सभ से बड़ बेटा रहलन। बिंदुसार अपना बाद हिनके के सम्राट बनावे के चाहत रहलें, बाकिर असोक इनकरा मुआ के अपने सम्राट बन गइलन।

## जनम आ कुल

सूसिम मौर्य साम्राज्य के दुजका सम्राट बिंदुसार सभ से बड़ पूत रहन। ना खाली ऊ अगिला सम्राट मानल जात रहन बलुक हुनकर माई अशोक के माई के पसन ना करत रही।. बिंदुसार सभ से बेसी सूसिम के मानत रहन। बिंदुसार के असोक पसन ना पड़त रहन एहसे असोक के सम्राट होखे के सम्हाओना तनी कम रहे। बाकिर बिंदुसार असोक माई सूभद्रांगी के आपन रानी सभ मे सबसे बेसी सनेह करत रहन, काहे कि ऊ बहुते सुघर रही आ एक हाली बिंदुसार के जान बचवले रही। कहल जाला जे सूसिम के सय गो छोट भाई रहऽसन।

## उप राजसाही

सूसिम तक्षसिला के प्रसासक रहन आ हुनकर भाई असोक उज्जैन के। मौर्य साम्राज्य चार गो भाग मे बटल रहे। असोक के लेख मे ओह चारो भाग के राजधानी बाटे: तोसाली (पूरूब मे), उज्जैन (पक्खिम मे), सुवर्नगिरी (दक्खीन मे) आ टक्षसिला (उत्तर मे)। एह सभ के राज पाटलिपुत्र से चलत रहे। सम्राट के सलाह मंत्री लोग देत रहे।

## बिन्दुसार के मुअला के बाद गिरिह जुध

बिन्दुसार के मुअला के बाद हुनकर पूत सभ मे जुध चालू भ गइल। बिन्दुसार सूसिम के सम्राट बनावे के चाहत रहन बाकिर मंत्री लोग असोक के चाहत रहे। रधागुप्त नांव के एगो मंत्री असोक के सम्राट बने मे सहाएता कइले रहे।

## संदर्भ

श्रेणी:मौर्य साम्राज्य
वितासोक

**वितासोक** चाहे **तीस्सा** मौर्य साम्राज्य के एगो राजकुमार आ असोक के साहोदर भाई रहलन। इहे एगो भाई रहलन जिनकरा असोक जिंदा छोड़ले रहलन। ई एगो बौद्ध भिक्खू बन गइल रहलन।

## नाँव
श्री लंका के लेखन मे हिनकरा तिस्सा कहल बा। थेरगाथा मे तिस्सा आ वितासोक के एक बेकत नइखे मानल गइल। आउर सभ लेखन मे हिनकर नांव वितासोक, सुदत्त चाहे सुगत्र लिखल बा। महावंस मे हिनकरा "एकविहरिका" कहल बा।

## संदर्भ

श्रेणी:मौर्य साम्राज्य
असोक के महतारी

अशोक के महतारी दिया अलग अलग स्रोत अलग अलग जानकारी देवेला।

## नाँव

अलग अलग बौद्ध स्रोत अलग अलग नाँव लिखले बा:

* **सुभद्रांगी**: असोकवदनमाला में

* **धम्मा**: वमसट्ठपकसिनी आ महावंस टीका मे

* **जनपद कल्यानी**: दिव्यवदान मे

## संदर्भ

श्रेणी:अशोक
श्रेणी:मौर्य साम्राज्य
आत्महत्या प धार्मिक बिचार

आत्महत्या प ढ़ेर धार्मिक बिचार बाड़ऽसन।

## प्रकृतिक धरम

द गोल्डन बो पुस्तक के अनुसार हत्या आ आत्महत्या सामान्य बा आ सतत रूप से होला।

### आदि कोलंबिया

उत्तर आ दक्खिन अमेरिका मे ई एगो सामान्य काज बा।

### पगनवाद

एहू मे आत्महत्या के खराब नइखे मानल गइल।

## धार्मिक धरम
बौद्ध धर्म मे अईसन मानल जाला जे केहू के पहिले के करम के असर बर्तमान के भोग प पड़ेला, आ बर्तमान के करम आगे के भोगिआ निरधारित करेला। देह, माथा चाहे बोली से सोच के कइल किरिया के एगो परतिकितिरिया होला। एही परतिकितिरिया के चलते बेकत आपन जिनगी मे सुख चाहे दुख भोगेला।

बौद्ध धर्म जे हर केहू आपन जिनगी मे दुक्ख भोगेला, एह दूक्ख के कारन पहिले के कइल कुकरम होखेला आ एकरे चलते अदिमी जनम मरन के चाक मे बन्हाइल रहेला। एकरा से बहरी निहले ला बौद्ध धर्म मे अरिय अठांगिक मग्ग देल बा।

बौद्ध धरम के पहिल्का उपदेस जीनगी के बिनास से बचे के बा एह से आत्महत्या करे से भूल मानल बा। जदि केहू खीस मे आत्महत्या करऽता तऽ अगिला जनम मे ओकरा बड़ी दुक्ख होखी। आत्महत्या के मनाही नइखे बाकिर एहसे निरबान प्राप्त होखे मे दिक्कत होला आ जीवन मरन के चाक चलत रहेला।

## संदर्भ

श्रेणी:आत्महत्या
हिंद स्वराज

**हिंद स्वराज** 1909 मे महात्मा गाँधी के गहल एगो किताब बाटे, एह मे ऊ स्वराज आ आधुनिक सभ्यता प आपन बिचार देले बाड़न। 1910 मे हेकरा सरकार बिरोधी बता के हेकरा प परतीबन्ह लगा दिहल गइल रहे।

## पिठभुईं

गांधी जी एह किताब के गुजराती भाषा मे लिखले रहन, जब ऊ लंदन से  दक्खिन अफिरका जात रहन। जब एहपे परतीबन्ह लाग गइल त गांधी जी एकर अनुवाद अंग्रेजी मे कइलन। अंग्रेजी प परतीबन्ह ना लागल आ आगे चलिके हेकर अनुवाद फ्रांसीसी भाषा मे भइल।

## महतपूर्न बात

एह किताब के पाठक आ लेखक के बीच के बात के रूप मे लिखल गइल बा। एहमे पाठक एगो भारतीय नागरिक हऽ आ लेखक गांधी जी हवन। एहमे मुख रूप से चारि गो बातन प जोर दिहल बाटे।

* गांधी जी कहले बाड़न जे स्वराज आपन राज हऽ। ऊ कहले बाड़न जे खाली अंगरेज सभ के भारत छोड़ देला से स्वराज ना आई, बलुक अगरेजी सभ्यता तेआगे के पड़ी। आ जदि अंगरेजन के बिना एहिजा अंग्रेजी राज करी तऽ ई हिंदुस्तान ना इंग्लिशतान कहाई।

* गांधी जी कहले बाड़न जे आजादी हिंसा से ना अहिंसा से आवे के चाहीं।

* गांधी जी स्वदेशी अपनावे के बात कइले बाड़न।

* गांधी कहले बाड़न जे भारत जबले पक्खिमी सभ्यता के ना छोड़ि तबले गुलाम रही।

## संदर्भ

श्रेणी:महात्मा गाँधी
चंपापुरी

**चंपापुरी** भारत के भागलपुर जिला मे एगो गाम बाटे। प्राचीन काले ई अंग जनपद के राजधानी रहे।

## महत्व

ई अंग परदेस के राजधानी रहे। महाभारत मे कर्ण के एहिजवा के राजा बतावल बा। चम्पा जोरे कर्ण मालिनिपुरी ओ प राज कइलन जे हुनकरा मगध के जरासंध उपहार मे दिहले रहन।

जैन धर्म के पचिसमा तीर्थंकर वासुपूज्य एहीजे जनमल रहन।

## वासुपूज्य के मुरुती

2014 बरसे, एहिजा वासुपूज्य के सभ से लाम मुरूति बनल जेकर लमाई 31 फीट बाटे।

## संदर्भ

श्रेणी:बिहार के इतिहास
तारानाथ

**तारानाथ** (1575-1634) तिब्बतीय बौद्ध धरम के जोनंग संप्रदाय के एगो लामा रहन। हिनकर जनम तिब्बत मे पद्मसम्भव के जनम दिन के दिन भइल रहे। हिनकर असल नांव **कुन दगा सिंग पो** रहे जेक संस्कृते आनंदगर्भ कहल गइल।
नोपल

**नोपल** (Nopal) एक किसिम के कैक्टस चाहे नागफनी हवे जे मैक्सिको के पौधा हवे। एही नाँव से एकरे *पैड* सभ के बोलावल जाला जिनहन के इस्तेमाल मैक्सिको के लोकल खानपान में भी होखे ला।

मैक्सिको के ई मूल पौधा हवे आ इहाँ एकर लगभग एक सौ चौदह गो प्रजाति सभ पावल जालीं।

एकरे पौधा में से काँटेदार आ गद्दीदार मोट पतई नियर बनावट के अंग के बिस्तार होला जेकरा के नोपल पैड कहल जाला। एकरा के छील के सीधे काँचो खाइल जा सके ला आ कई किसिम के पकवान बनावे में एकर इस्तेमाल होला। एकरे बाकी बचल हिस्सा फाजिल होलें जिनहन से जैविक ईंधन मने कि बायोफ्यूल बनावल जा रहल बाटे।

## संदर्भ

श्रेणी:मैक्सिको
ताडोबा अंधारी टाइगर रिजर्व

**ताडोबा अंधारी टाइगर रिजर्व** भारत के महाराष्ट्र राज्य के चंद्रपुर जिला में एगो टाइगर रिजर्व बाटे। ई महाराष्ट्र के सभसे बड़हन आ सभसे पुरान टाइगर रिजर्व हवे। 1955 में एकर अस्थापना भइल आ ताडोबा नेशनल पार्क आ अंधारी बनजीव अभयारण्य दुनों एही के भीतर शामिल बाड़ें। एह बाघ रिजर्व में  पर पूरा रिजर्व बन बा आ  पर सुरक्षित बन बाटे।

## संदर्भ

श्रेणी:महाराष्ट्र
श्रेणी:भारत के नेशनल पार्क
आस्ट्रेलिया (महादीप)

**ऑस्ट्रेलिया [[महादीप]]**, जेकरा के कब्बो-काल्ह **साहुल** के टेक्निकल नाँव से बोलावल जाला, चाहे ऑस्ट्रेलिया देस से अलगा बूझे खातिर **ऑस्ट्रेलीनिया** कहल जाला, या फिर मेगानेशिया कहल जाला, अइसन जमीनी हिस्सा सभ के इलाका हवे जे ऑस्ट्रेलियाई महादीपी प्लेट पर बाड़ें।
एह में ऑस्ट्रेलिया देस के मुख्य जमीन, तस्मानिया दीप आ न्यू गिनी दीप शामिल बाड़ें। न्यू गिनी दीप पर पापुआ न्यू गिनी नाँव के देस बा आ इंडोनेशिया देस के हिस्सा पच्छिमी न्यू गिनी बाटे। भूगोलीय रूप से ई महादीप ओशेनिया नाँव के क्षेत्र के हिस्सा हवे आ महादीप सभ के जवन बिभाजन ब्रिटिश जमाना में भइल ओह हिसाब से ई सात महादीप सभ में से सभसे छोट महादीप हवे।

महादीपी शेल्फ़ पर कई गो छीछिल सागर बाड़ें जे एह महादीप के जमीनी हिस्सा के कई भाग में बाँट देलें। ऑस्ट्रेलिया देस के मुख्य जमीनी हिस्सा आ न्यू गिनी दीप के बीचा में अराफुरा सागर आ टोरेस जलजोड़ बाड़ें, जबकि बास जलजोड़ एह मुख्य जमीनी हिस्सा के तस्मानिया दीप से अलगा करे ला। प्लीस्टोसीन काल में जब बर्फानी जुग आइल रहल आ लगभग 18,000 ईसा पूर्ब में ई अपना चरम पर रहल तब समुंद्र के लेवल घट गइल रहे आ ई सगरी इलाका एकही जमीनी हिस्सा के रूप में रहे; पछिला 10,000 साल में समुंद्र तल में बढ़ती भइल आ निचला हिस्सा सभ में पानी भर के ऑस्ट्रेलिया के मुख्य जमीनी हिस्सा आ न्यू गिनी आ तस्मानिया समुंद्री पानी के चलते अलगा हो गइलेन। मुख्य आस्ट्रेलियाई जमीन निचाई वाला जमीन हवे आ अधिकतर हिस्सा सूखल रेगिस्तान हवे जबकि ई दुनों दीप पहाड़ी इलाका हवें।

ऑस्ट्रेलिया महादीप इंडो-ऑस्ट्रेलियन प्लेट के ऊपर हवे (अउरी सटीक कहल जाव तब ऑस्ट्रेलियन प्लेट के ऊपर) आ ई बाकी सभ के तुलना में सभसे कम ऊँचाई वाला, सभसे सपाट, आ सभसे पुरान जमीनी हिस्सा (लैंडमास भा भूखंड) हवे। ई भूबिज्ञानी इतिहास में सभसे अस्थाईयो रहल बाटे, भूगर्भ के हलचल के सभसे कम परभाव एह महादीप पर देखे के मिले ला। न्यूजीलैंड ऑस्ट्रेलिया महादीप के हिस्सा ना हवे बलुक एगो अलगे महादीप ज़ीलैंडिया पर हवे जेकर कि अधिकतर हिस्सा समुंद्र में बूड़ल बाटे। न्यूजीलैंड आ ऑस्ट्रेलिया एक साथ ऑस्ट्रेलेशिया नाँव से जानल जाला जे अउरी बिसाल भूगोलीय क्षेत्र ओशेनिया के उपक्षेत्र हवे; न्यू गिनी के तब मेलानेशिया उपक्षेत्र में गिनल जाला।

"ओशेनिया" नाँव के उत्पत्ती कुछ बाद में भइल जेह में बड़हन इलाका शामिल कइल गइल आ अइसन छोट-छोट दीप सभ के शामिल क लिहल गइल जे पहिले के महादीप के बिभाजन में सामिल ना रहलें; पुराना सात गो महादीप के जवन कांसेप्ट रहल ओह में ऑस्ट्रेलिया महादीप के जगह ओशेनिया चलन में आ गइल।

श्रेणी:महादीप
श्रेणी:भूगोल
लोटनी

thumb|230px|भारतीय लोटनी

**लोटनी** चाहे **ओटनी** (; *स्किंक*) बिछकुतिया के परजाति के जीव होखेले। भारतीय जंतु बिज्ञान सर्वेक्षण के एगो रपट के मोताबिक भारत में ओटनी के कुल 62 गो प्रजाति पावल जालीं।

## बरनन

लोटनी एगो अईसन बिछकुतिया होले जेकर गोड़ छोट होला आ देहि लाम होला, कोनो कोनो परकार के लोटनी के गोड़ नाहीयो होखेला। लोटनी सभ के नेटी ना होखे बाकिर केहू केहू मे होबो करेला आ केहू केहू के बड़ ओ गोड़ होला। कोनो कोनो परजाती के लाम पोंछियो होला जेकरा सिकारि सभ से बाचे ला ई आपन देहि से अलगा कऽ दिहेले। पोंछी छोड़ला के तीन चारि मास बाद नवका पोंछी जाम जाला।

लोटनी के कवनो कवनो परजाती सात सेंटीमीटर जेतना छोट होखेलिसन जेमे आधवा पोंछी होखेला। सोलोमोन टापु के लोटनी सभ से लाम होले आ एकर लमाई पनरह इंची ले होला।

कोनो कोनो लोटनी के खून हरियर होखेला।

## इतिहास
लोटनी के अंग्रेजी मे *स्किंक* कहल जाला, जेवन कि यूनानी के *सिंकोस* आ लैटिन के *सिंकस* से 1580-90 मे अंग्रेजी भासा मे आइल।

## चाल चलन
thumb|230px|दुगो लोटनी संभोग करत
लोटनी भूञ के नीचे बेसी रहेले, बाकिर कबो कबो बहरो आवेले।

### आहार
बेसी लोटनी माँसाहारी होले आ पिलुआ खाले। ई मुख रूप से माछी, झींगुर, टिड्डा, बीटल, घोंघा आ जोंकी खाले। कोनो कोनो परजाती सबाहारियो होखेला।

### जनन
भले बेसी लोटनी अंडा देवेले बाकिर 45 % अंडा ना देवेले आ सीधे बच्चा जन्मेले।

## फोटो गैलरी

## संदर्भ
वुमन पावर लाइन 1090

***वूमेन पावर लाइन*** () उत्तर प्रदेश पुलिस क भारतीय समाज के परेशान करे वाली  ई असामयिक समस्या: यौन उत्पीड़न, और एकर जड़ से हमरे समाज क पितृसत्तात्मक मानसिकता क गलतफहमी क विरुद्ध चलावे जाये वाला अभियान बा। ई महीलन क सुरक्षा खातिर काम करे वाला सरकारी कॉल सेंटर बा। ई 24x7 काम करे ला।

## इतिहास
उत्तर प्रदेश में महीलन क सुरक्षा अऊर उनकरे में जागरूकता लावे खातिर औउर महिला उत्पीड़न क घटना के सख्ती से रोके खातिर उत्तर प्रदेश क अखिलेश यादव सरकार 2012 में वुमन पावर लाइन 1090 क स्थापना कइले ।

वूमेन पावर लाइन 1090 सेवा के अऊर मजबूत बनावे खातिर 2014 में "वुमेन सिक्योरिटी ऍप 1090" (महिला सुरक्षा ऍप १०९०) सेवा भी प्रारंभ कईल गइल बा ।

## संदर्भ

श्रेणी:उत्तर प्रदेश में शिक्षा
श्रेणी:नारीवाद
ताड़ी

**ताड़ी** एगो नशीला पेय पदार्थ बा जोन की ताड़, खजूर आ नरियर के गांछ के रस से बनेला।

एकरा कैमरून मे *मतांगो* ; नाइजीरिया मे *एमु* ; सिएरा लियोन मे *पोयो* ; कांगो डेमोक्रेटिक रिपब्लिक मे *सम्बा* कहल जाला।

## संदर्भ

श्रेणी:पेय
चोइँटा

**चोञटा** छोट छोट परत होला जेवन कोनो जीव के देहि प जामेला आ होकर रक्खा करेला। तितली सभ के पांखी प ई जाम के होकरा रंग देवेला।

## मछड़ी के चोञटा

श्रेणी:जीव बिज्ञान
टीका (वैक्सीन)

**टीका** चाहे **भैक्सिन** (, *वैक्सीन*) एगो अईसन जैविक तेयारी बाटे जे केवनो संक्रामक रोग से लड़े के सकान देवेला। एगो निसचित रोग के टीका के उहे रोग फइलावे अला जीव के तनी अबर कऽ के चाहे मुआ चाहे ओकरे कोनो भाग से बनावल जाला। टीका मे जोन अबर कइल चाहे मुआइल जीव रहेला, जब देहि मे जाला तऽ देह ओकरा के चिन्ह जाला आ फेर जब ओह रोग के रूप मे असल जीव देहि मे आवेला देहि होकरा से लड़े के सकान राखेला आ ऊ रोग बेकत के ना होखेला।

टीका लगावे के काज के टीकाकरन कहल जाला। छुआवे ठेकाए से होखे अला रोग के रोके ला टीकाकरन सभ से नीमन पाय हऽ। टीकाकरन से चेचक लेखा रोग के दुनिया भ मे खतम कऽ दिहल गइल बा आ पोलियो, खसरा आ टेटनस जस रोग के कम कईल गइल बाटे। हेकरा अंग्रेजी मे *भैक्सिन* कहल जाला।

## असर
बैग्यानिक लोग इ मानेला जे संक्रामक रोग के नस्ट करे ला टीका बहुते कारगर पाए हऽ। तबो हेकर परभाव के सीमा बाटे।

## संदर्भ

## बाहरी कड़ी

* 
* WHO Vaccine preventable diseases and immunization
* World Health Organization position papers on vaccines
* The History of Vaccines, from the College of Physicians of Philadelphia
*: This website was highlighted by *Genetic Engineering & Biotechnology News* in its "Best of the Web" section in January 2015. See: 

श्रेणी:वैक्सीन
श्रेणी:मेडिकल रोकथाम
इत्रिस्की सभ्यता

**इत्रिस्की सभ्यता** इटली के एगो पुरान पुरान सभ्यता रहे, जेवन तोस्काना, अंब्रिआ आ लात्सीओ ले छितरल रहे।

एह सभ्यता के सभ से पुरान साक्छ 900 इसा पुरब के बाटे। ई सभ्यता तबले रहल जबले ई रोमन समाज के हिस्सा ना बनि गइल। 400 इसा पुरुब मे रोम इत्रिस्की जुद्ध भइल आ फेर ई रोमन समाज चलि गइल।

## संदर्भ

श्रेणी:यूरोप के इतिहास
रोमन प्रजातंत्र

**रोमन प्रजातंत्र** पुरान रोम के एगो काल रहे, जेवन की रोमन राजतंत्र के हटला के बाद 509 इसा पूरब मे आइल आ 27 इसा पूरब ले रहल, होकरा बाद रोमन समराज्य के अस्थापना भइल।

ओह घड़ी कर रोमन समाज मे लैटिन, इत्रिस्की आ यूनानी लोग रहे।

## इतिहास
### स्थापना (509 ईशा पूर्व)
जहिया ले रोम के स्थापना भइल रहे, तहिये से एहिजा राज तंत्र रहे। रोमन राज के अंतिम राजा लूसियस रहे। 509 ईशा पूर्व मे हिनका के निस्कासित कई दिहल गइल, एह से की हिनकर पूत सेक्टस, लूक्रेसिआ नांव के एगो राजपरिवार के मेहरारू जोरे कुकरम कई दिहले रहे, बादि मे लूक्रेसिआ आत्महत्या कर लेतीया। सेक्टस के देस से नीकार दिहल जाता।

सीनेट राजतंत्र के भंग करे के बाति सकार लेता। राजा के काज के दूगो पद मे बांटि दियाता, आ दुनो पद प एकक बरिस ला निउक्त कइल जाता। रहमे एगो दोसरका प नजर राख सकत रहे। जदि दुनो मे ले कोनो आपन काज के नीमन से ना करत रहे तऽ होकरा पद से निस्कासित कई दिहल जात रहे। 

ई दुनो पदाधिकारी के कन्सुल कहल जात रहे। ब्रूटस आ कलेटिनस रोमन प्रजातंत्र के पहिका कन्सुल रहऽसन। बाद मे कलेटिनस से पद छिनि लिहल गइल आ रोम से निकार दिहल गइल आ ओकर जगहा प पुलीबस के कंसुल बनावल गइल।

## सनर्भ

श्रेणी:यूरोप के इतिहास
बिलगोह

**बिलगोह** बिछकुतिया कर एगो परजात बाटे। ई अफ्रीका, एशिया आ ओशेनिया मे पाईल जाला। हेकर अस्सी गो चिन्हल परजात बाड़ऽसन।

बिलगोह के लाम नेटी, बरियार पोंछि आ पाँजा होला। ई बीस सेंटीमिटर से लेके तीन मीटर अतहथ होखेलऽसन।

## बितरन

हेकर परजात सभ अफ्रीका, भारत, चीन, दक्खिन जापान, थाइलैंड, ब्रुनेई, इंडोनेशिया, फिलिपींस, नवका गीनी, ऑस्ट्रेलिया आ सिंगापुर मे मिलेला।

## सोभाओ आ जेवनार

बिलगोह माँसाहारी हिखेलऽसन आ छोट कीट फितींगी खाएलऽ
सन।

## संदर्भ
अजीत डोभाल

**अजीत कुमार डोभाल** (जनम 20 जनवरी 1945) भारत के परधानमंत्री के पाँचवाँ आ वर्तमान राष्ट्रीय सुरक्षा सलाहकार बाड़ें। एकरे पहिले ऊ 2004-05 में भारत के अंदरूनी इंटेलिजेंस एजेंसी इंटेलिजेंस ब्यूरो के डाइरेक्टर रहलें आ ओहके पहिले लमहर समय ले एह एजेंसी के ऑपरेशन विंग के मुखिया रहलें। केरल काडर के आइपीएस के रूप में कैरियर शुरू करे वाला डोभाल बाद में मिजोरम आ पंजाब में इंसर्जेंसी के खिलाफ लड़ाई में सक्रिय रहलें आ 1999 में कंधार बिमान अपहरण मामिला में भारत के तीन गो प्रतिनिधि लोग में से एक रहलें जे एह मामिला में भारत के ओर से बात कइल। सिक्किम के भारत में विलय में इनहूँ के प्रमुख भूमिका बतावल जाला आ हाल में जम्मू काश्मीर के बिसेस राज्य के दर्जा समाप्त करे में भी इनके योगदान रहल बाटे।

## शुरुआती जिनगी आ पढ़ाई
डोभाल के जनम 1945 में संजुक्त प्रांत (अब उत्तराखंड) के पौड़ी गढ़वाल जिला के घीड़ी बेनल्स्यूं गाँव में एगो गढ़वाली परिवार में भइल। इनके बाबूजी, मेजर जी. एन. डोभाल भारतीय सेना में अफसर रहलें।

डोभाल के सुरुआती पढ़ाई अजमेर मिलिट्री स्कूल (जेकर नाँव पहिले किंग जॉर्जेस रॉयल इंडियन मिलिट्री स्कूल रहे) में भइल। आगरा युनिवर्सिटी से ई 1967 में अर्थशास्त्र में मास्टर डिग्री (एम.ए.) कइलें। भारत खातिर रणनीतिक आ सुरक्षा क्षेत्र में इनके बिसेस योगदान खातिर इनके आगरा युनिवर्सिटी आ कुमाऊँ यूनिवर्सिटी द्वारा मानद डाक्टरेट के डिग्री क्रम से दिसंबर 2017 आ मई 2018 में दिहल गइल।  एमिटी यूनिवर्सिटी द्वारा इनके दर्शनशास्त्र में मानद डाक्टरेट के डिग्री दिसंबर 2018 में दिहल गइल।

## संदर्भ

## बाहरी कड़ी
* जब अजित डोभाल से पूछा गया- तुम हिन्दू हो?, बीबीसी हिंदी पर। 
* Articles by Ajit Doval

|-

श्रेणी:जियत लोग
श्रेणी:उत्तराखंड के लोग
श्रेणी:1945 में जनम
रिसिन

**रिसिन** एगो हानिकारक बीख हऽ, जेवन की रेणि के बिया मे पाईल जाला।

## जीव रसायन

हेकरा दूसरका परकार के रोबोसोम निष्क्रिय करवा प्रोटीन के सरेनी मे धइल गइल बा।पहिलका परकार के रोबोसोम निष्क्रिय करवा प्रोटीन मे एगो प्रोटीन के चेन होला बाकिर दोसरका पारकर मे दूगो चेन होला; एहमे पहिलका चेन पहिलका परकर के चेने लेखा होला बाकिर दोसरका अलग होला।
सुदर्शन फाकिर

**सुदर्शन फ़ाकिर** (1934 – 19 फ़रवरी 2008), जिनकर अलसी नांव **सुदर्शन कामरा** रहल, एगो भारत क शायर आऊर गीतकार रहलैं। उनकर कईगो ग़ज़ल, ठुमरी आऊर नज़म बेग़म अख़्तर आऊर जगजीत सिंह गउले रहल लोग।
## आरंभिक जीवन
सुदर्शन फ़ाकिर क जनम 1934 में जालंधर में भयल रहे। हाईस्कूल की पढ़ाई पूरा कयके ऊ जालंधर चल गइले आऊर डी॰ए॰वी॰ कॉलेज से बी॰ए॰ क पढ़ाई पूरा कइलैं। कॉलेज के घरी ऊ नाटक और शायरी में बहुत एक्टिभ रहलें। 
'ग़ालिब छुटी शराब' आऊर ट्रिब्यून के दिहल एगो इंटरभ्यू के अनुसार, फ़िरोज़पुर में एगो असफल प्रेम संबंध के वजह से ऊ आपन जन्मस्थान हमेशा बदे छोड़ दिहलन आ जालंधर में ठिकाना बनवलें जहवाँ ऊ शुरुआत में एगो गंदा अन्हियार कमरा में बैचलर मतिन रहत रहनै। ई कमरा उनके कवि-शायर संघाती लोग के मिलै क जगह भी रहल। अइसन कहल जाला कि एह दौरान, ऊ मजनू क भेष में, फ़कीर नीयर फिरत रहलैं (बलुक इहै उनके फ़ाकिर तख़ल्लुस क वजह रहल) आऊर शराब क लत पकड़ लेहलैं। इही दौरान क लिखल उनकर ग़ज़ल और नज़म अधिकतर उनकर असफल प्रेम संबंध क ब्यथा ही उभरलस।

## सन्दर्भ
बफेलो बफेलो बफेलो बफेलो बफेलो बफेलो बफेलो बफेलो

***बफेलो बफेलो बफेलो बफेलो बफेलो बफेलो बफेलो बफेलो*** अमेरीकी अंग्रेजी के एगो व्याकरन के दृष्टिकोन से सुध वाक्य हऽ।

एहमे बफेलो सबद के तीनगो माने हऽ:

* एगो संग्या सबद, जेवन अमेरिका के एगो नगर के नांव हटे।

* एगो क्रिया, जेकर माने केहू के तंग कईल चाहे हड़काइल होखेला।

* एगो जीव, जेकरा भोजपुरी मे भंइस कहल जाला।

## माने

एह वाक्य के चारि भाग मे बुझल जा सकेला:

* बफेलो बफेलो: बफेलो नगर के बफेलो (भंइस)
* बफेलो बफेलो बफेलो: बफेलो नगर के बफेलो (भंइस) मे हड़कावत बा।
* बफेलो: हड़कावत बा
* बफेलो बफेलो: बफेलो नगर के बफेलो (भंइस) के

एकर पूरा माने इ भइल कि:

बफेलो नगर के बफेलो (भंइस) के बफेलो नगर के बफेलो (भंइस) हड़कावत बा जे उहो बफेलो नगर के बफेलो (भंइस) के हड़कावस।

आउर सरल सबद मे:

अमेरिका के बफेलो नगर के भंइसा ओही नगर के एगो अउर भइसा के बाकि सभ भईसा के हड़कावे के कहऽता।

श्रेणी:अंग्रेजी
बिसखोपड़ा

**बिछखपड़ा** चाहे बिसखोपड़ा बिछकुतिया के एगो परजात बाटे। ई अलग अलग रंग आ आकार के पाईल जाला आ 202 परकार के होखेलऽसन।

एकिनि के एकर चिरई लेख पाँजा (दुगो अंगुरी आगे दुगो पाछे) आ बहुत तेज चले अला जीभ आ झप्पटा मारे के आदत, अउर थूथून लगे एगो झोरा से चिन्हल जाला। एकिनि के पोंछी लाम होला आ कोनो कोनो जाति मे तऽ ई कुछु के धरहु के कामे आवेला। ई गरम जगहा प रहेलऽसन आ अफ्रीका, मेडागास्कर, दक्खिनी यूरोप आ दक्खिनी एशिया मे पाईल जालऽसन। एकीनि के हवाई, कैलिफोर्निया आ फ्लोरिडा मे ले गइल गइल बा। ओहिजा एकीनी के पोसईबो करेलऽसन।

## नांव

अंग्रेजी मे बिछखपड़ा के *कमिलियन* (Chameleon) कहल जाला जेवन की लैटिन सबद *कमैलेयोन* (chamaeleōn)  से बनल बा। लैटिन मे ई सबद यूनानी भाषा के सबद *खामईलियोन* (χαμαιλέων) से लिहल बा। एहमे *खामई* माने भुञआ होला आ *लियोन* माने शेर होला।

## रंग बदलल

कुछु कुछु बिछखपड़ा आपन रंग बदल लेवेलऽसन। बीभिन्न बिछखपड़ा के परजात गुलाबी, नीला, लाल, नारंगी, हरियर, करिया, भूअर, आसमानी, पीयर आउर भँटाई के संजोजन के माध्यम से आपन रंग बदले जोग होखेलऽसन। बिछखपड़ा के चाम मे एगो सतही परत होखेला, जेकरा मे रंजक होला, आ परत के नीचे गुआनिन क्रिस्टल के कोशिका होखेलऽसन। बिछखपड़ा क्रिस्टल के बीच के फांका के बदलेलऽसन, जेवन क्रिस्टल से परावर्तित होखे अला अँजोरा के तरंग दैर्ध्य के बदल देवेला आ चाम के रंग बदल जाला।

बिछखपड़ा सिकारी से बांचे ला, सनेसा देवे ला आ तापमान के हिसाब से आपन रंग बदलेलऽसन। रंग बदल के बिछखपड़ा आपन देह के तापमान नियंत्रित करेला। आउर सभ बिछखपड़ा के आक्रमन के सनेस देवे ला ई आपन रंग के चटख कर लेवेला आ हार माने के सनेस देवे ला रंग गाढ़ कर लेवेला।

### रंग परिवर्तन के तंत्र

बिछखपड़ा के चाम के भीतरा दू गो परत होला जे ओकर रंग आ तापमान के नियंत्रित करेला। ऊपर अला परत में ग्वानिन नैनो क्रीस्टल के एगो जाली होला, आ इहे जाली के के फूला पचका के नैनोक्रिस्टल के बीच के दूरी के अधिकावल जा सका, जे अंजोरा के तरंग दैर्ध्य के प्रभावित करेला। नैनोक्रिस्टल के बीच की दूरी अधिकइला से चाम अंजोरा के लाम तरंग दैर्ध्य के देखावेला। एहिसे अराम के स्थिति मे क्रिस्टल नीला अउर हरियर रंग लउकेला, बाकिर उत्तेजित अवस्था मे पीयर, नारंगी आउर लाल लेखा लाम तरंग दैर्ध्य लउकेला।

## सनर्भ
आरा के लोगन के लिस्ट

ई आरा, बिहार के परख्यात लोगिन के लिस्ट हटे।

## स्वतंत्रता सेनानी

* बाबू अमर सिंह
* कुँवर सिंह

## लेखक आ बिद्वान

* आचार्य शिवपूजन सहाय
* वशिष्ठ नारायण सिंह

## राजनीतिज्ञ

* मीरा कुमार

## कलाकार

* चंदन तिवारी, गवईया
* पवन सिंह
* विनय पाठक
* विशाल आदित्य सिंह

*
लोड सेल

**लोड सेल** एगो परीबरतक हऽ, ई बर के बिद्यूत संकेत मे बदले के कामे आवेला। जस जस एह प बर बढ़ेला तस तस बिद्युत संकेत बदलत रहेला।

## तान नापी जंत्र अला लोड़ सेल

एह परकार के लोड़ सेल के परजोग बहुते बेसी होला। ई एगो धातु के बक्सा होला जेमे  तान नापी जंत्र चाहे स्ट्रेन गौज धइल रहेला। धातु मुख रूप से एल्यूमीनियम, स्टील के बनल रहेला। जब ऐहपे बरजोरी कइल जाला तऽ न स्ट्रेन गौज तन जाला आ ओकर लमाई बढ़ि जाला, आ तबले लमरल रहेला जबले बर लगावल बन ना कइल जाला। एह लमाई मे परीबरतन के चलते एकर रेजिस्टेंस बदलि जाला आ ई वोल्टेज नापे मे सहायक होला। बर के बढ़ावला प रेजिस्टेंस बढेला आ एहिसे  वोल्टेजो बढ़ेला, आ ई बर नाप देवेला।

स्ट्रेन गौज बहुते मेहिं मेहीं तारन के बनल रहेला, ई तार सभ के जाली लेखा लगावल जाला। जब स्ट्रेन गौज प बर लागेला तऽ ई तार खिचालऽसन, जेकरा से रेजिस्टेंस बदलेला। घीचला प स्ट्रेन गौज पातर आ लाम हो जाला आ एकर रेजिस्टेंस बढ़ि जाला आ टेलला प ई मोट हो जाला आ रेजिस्टेंस घटि जाला।

लोड सेल मे चारगो स्ट्रेन गौज के व्हीटस्टोन ब्रिज लेखा लगावल जाला।

ई एगो व्हीटस्टोन ब्रिज हऽ, एहमे वोल्टेज V_\text{EX} ना बदले आ V_o स्ट्रेन गौज के आकार संगे बदलेला। जदि चारो रेजिस्टेंस संतुलित बाटे, माने \frac{R1}{R2} = \frac{R4}{R3} बा आउर V_o सुन्ना बाटे। जदि एहमे ले एक्को रेजिस्टेंस बदलेला तऽ V_o ओ बदलेला। एही V_o के नाप के बर नापल जा सकेला, जेकर सूत्र ई हऽ:

V_o = \left(\frac{R3}{R3+R4} - \frac{R2}{R1+R2}\right) V_\text{EX}
नियंतरन बेबस्था

एगो **नियंतरन बेबस्था** भा कंट्रोल सिस्टम कोनो जंत्र के चाल चलन के नियंत्रित करेला। ई एगो घरेलू ताप नियंत्रक से ले के घरेलू बॉयलर के नियंत्रित करे अला थर्मोस्टेट के परजोग कइ के बड़ औद्योगिक नियंत्रण प्रणालियन तक ले हो सकेला जे प्रक्रिया सभ भा जत्रन के नियंत्रित करे बदे उपजोग कइल जाला। निरंतर रूप से नियंत्रित ला, एगो प्रतिक्रिया नियंत्रक के उपजोग कवनो प्रक्रिया भ संचालन के स्वचालित रूप से नियंत्रित करने बदे कइल जाला। नियंत्रण प्रणाली वांछित मान चाहे सेटपॉइंट (SP) संगे नियंत्रित होखे अला प्रक्रिया चर (PV) के मूल्य भा स्थिति के तुलना करेला आ संजंत्र के प्रक्रिया चर आउटपुट के ओही मूल्य प आने ला नियंत्रण संकेत के भेस में अंतर के लागू करेला।
पुरा उलुन दनु ब्रातन

**पुरा उलुन दनु ब्रातन** () चाहे **पुरा ब्रातन** इंडोनेशिया के बाली दीप पर एगो हिंदू मंदिर बाटे। ब्रातन झील के तीरे पर बनल ई मंदिर शैव मत के मंदिर हवे आ देवी दनु के समर्पित हवे, इहाँ के मान्यता अनुसार देवी दनु पानी, झील आ नदी के देवी हई। ब्रातन झील एगो काल्डेरा झील हवे आ एह इलाका में पानी के महत्व वाला स्रोत हवे, एकरा निचला इलाका सभ में अउरी कई गो छोट मंदिर बाड़ें जे पानी से जुड़ल बाने आ सिंचनी के अलग-अलग इलाका के खातिर बनल बाड़ें।

## संदर्भ

श्रेणी:इंडोनेशिया
श्रेणी:हिंदू मंदिर
सकट चौथ

**सकट चौथ** चाहे **सकटा चउथि** () एगो हिंदू बरत-तिहुआर हवे जे गणेश देवता के खुस करे खातिर मनावल जाला। ई हर महीना के अन्हार पाख में चउथि के मनावल जाला; हालाँकि माघ महीना के सकट चौथ के बिसेस महत्त्व दिहल जाला। एकरे अलावा भादो के महीना के सकट चौथ के भी कुछ इलाका सभ में बिसेस महत्व के साथे मनावल जाला। अगर सकट चौथ मंगर के दिने पड़े तब ओकरा के अंगारकी संकष्टी चतुर्थी (अंगारक मंगल के एगो नाँव हवे) कहल जाला आ ई बिसेस महत्व वाली मानल जाले। एह दिन औरत लोग ब्रत रहे ला आ साँझ बेरा चंद्रमा के दर्शन आ पूजा करे के बाद बरत तूरे ला। 

कुछ इलाका सभ में माघ के सकट चौथ के दिने तिल आ गुड़ के बनावल आकृति के बलि देवे के भी परंपरा मिले ला।

## संदर्भ

श्रेणी:हिंदू तिहुआर
श्रेणी:माघ महीना के तिहुआर
श्रेणी:हिंदू तिथि अनुसार पड़े वाला तिहुआर
श्रेणी:जनवरी के परब-तिहुआर
इम्यूनिटी

**इम्यूनिटी** () जीव बिज्ञान आ डाक्टरी में, अइसन संतुलन के स्थिति होला जेह में जीव के शरीर के भीतर भरपूर सुरक्षा सिस्टम होखे ला जे इन्फेक्शन, बेमारी आ अउरी कई किसिम के जीवीय हमला सभ से लड़ सके ला जबकि ई सिस्टम ऎतना सहनशीलो जरूर होला कि कौनों चीज से एलर्जी ना पैदा होखे चाहे ऑटोइम्यून बेमारी न होखे। आसान भासा में इम्यून सिस्टम एगो अइसन सिस्टम हवे जे बाहरी आ नोकसानदेह हमला सभ से लड़ के जीव के बचाव करे ला। जब इम्यून सिस्टम कौनों गैर-नोकसानदेह चीज के नोकसानदेह मान के ओहू से लड़े शुरू क देला तब ओह इस्थिति के एलर्जी कहल जाला; जब अपने शरीर के कौनों चीज-पदार्थ के बाहरी आ नोकसानदेह मान के ओकरा बिरोध करे लागे तब अइसन इस्थिति ऑटोइम्यून बेमारी कहाला। एही इम्यून सिस्टम के सही-सही काम करे आ बैलेंस के इस्थिति में रहले के दसा इम्यूनिटी हवे।

## इम्यूनिटी बूस्टर
अइसन बिबिध किसिम के दवाई, हेल्थ सप्लीमेंट आ खानपान के चीज के सलाह चलन में बाटे जेकरा से इम्यूनिटी बढ़ जाई अइसन मानल जाला। उदाहरण खातिर दू बेर नोबल पुरस्कार के बिजेता रहल बैज्ञानिक लिनस पाउलिंग अपना किताब में दावा कइलेन की विटामिन-सी (एस्कार्बिक एसिड) से शरीर के इम्यूनिटी बढ़ावल जा सके ला, हालाँकि की बाद के रिसर्च में उनके ई दावा सही ना साबित भइल। एही तरह से बाकी चीजन के इस्तेमाल से भी इम्यूनिटी बढ़े ले एह बिचार के आधुनिक बिज्ञान मिथक चाहे कल्पना के चीज माने ला आ बैज्ञानिक लोग एकरे भरोसे रहे के सलाह ना देला।

## संदर्भ

श्रेणी:सेहत
इम्यून सिस्टम

**इम्यून सिस्टम** () जीवधारी सभ के शरीर में मौजूद अइसन बिबिध बनावट आ प्रकृया सभ के सिस्टम हवे जे बाहरी हमलावर चीजन से शरीर के रक्षा करे ला आ बेमारी से बचाव करे ला। ई सिस्टम के ठीक से काम करे खातिर ई जरूरी होला कि ई बिबिध किसिम के रोगकारी सभ के पहिचान करे जिनहन में वाइरस, बैक्टीरिया आ अउरियो पैरासाइट सभ सामिल बाने, आ अपना खुद के शरीर के स्वस्थ टिशू सभ के चीन्ह के उनहन के अंगीकार करे उनहन से न लड़े।

## संदर्भ

श्रेणी:सेहत
सिस्टम

**सिस्टम** (System) आपस में संबंधित आ क्रिया-प्रतिक्रिया करे वाला अंग भा तत्व (entities or elements) सभ के समूह होला जे अपने-आप में एगो सोलहग चीज (unified whole) होला। सिस्टम सभ के जगह आ समय पर निर्भर सीमा भा क्षेत्र होला, खास किसिम के बनावट (स्ट्रक्चर) होला आ इनहन के खास किसिम के फंक्शन होला। सिस्टम सभ के अध्ययन *सिस्टम थियरी* में कइल जाला।

*सिस्टम थियरी* पूरा दुनिया के हर चीज के बड़-छोट टुकड़ा भा पार्ट में बाँट के देखे ले जे सभ आपस में जटिल रूप में एक दुसरे से संबंधित होलें आ क्रिया-प्रतिक्रिया करे लें। एह तरीका से कौनों एगो सिस्टम के भीतर ओकरे पार्ट भा हिस्सा के रूप में कइयन गो छोट-छोट सिस्टम हो सके लें जिनहन के बड़का सिस्टम के उपसिस्टम भा सबसिस्टम (subsystems) कहल जाला।

सिस्टम प्राकृतिक हो सके लें आ मनुष्य के बनावल भी हो सके लें।

कौनों सिस्टम जे बाहरी दसा में काम करे ला ऊ दसा सभ ओह सिस्टम के पर्यावरण के रूप में परिभाषित कइल जाला।
हरसिंगार

**हरसिंगार** (बैज्ञानिक नाँव: *Nyctanthes arbor-tristis*) एक किसिम के फूल वाला पौधा हवे जे भारतीय उपमहादीप (दक्खिन एशिया) आ दक्खिन-पुरुब एशिया के मूल पौधा हवे। बैज्ञानिक बर्गीकरण में ई *ओलिआसिआइ* परिवार के *निक्टेंथीस़* जाति में आवे ला जेह में एकरे अलावा खाली भर एऽगो अउरी प्रजाति बाटे जे थाइलैंड के मूल पौधा हवे।

ई झाँग नियर चाहे छोट पेड़ नियर होला जे 10 मीटर (33 फीट) तक ले ऊँच हो सके ला। आमतौर पर एह पौधा में बरसात के सीजन बाद शरद रितु में फूल फुलालें। फूल संतरहवा रंग के डंडी वाला आ उज्जर रंग के होलें, साइज छोट होला, महक बहुत होले आ साँझ बेरा फुलालें आ सबेरे झर जालें। फल के साइज लगभग 2 सेंटीमीटर डायामीटर के होला जे एकदम चापत होला आ एकरे खोल में दू हिस्सा होलें जिन्हाना में एकहक ठो बीया होला।

## नाँव
हरसिंगार (भोजपुरी उच्चारण: हर्सिंङार चाहे हरसीँगार) में *हर* के माने देवता शिव जी होला जिनके सिंगार के रूप में एकरा के चढ़ावे के मान्यता हिंदू धरम में बा। ई नाँव खास तौर पर भोजपुरी आ मैथिली संस्कृति के इलाका में इस्तेमाल होला।

आम तौर पर भारत में एकरा के *पारिजात* के नाँव से जानल जाला जेकरा साथे कई हिंदू कथा (मिथक) जुड़ल बाने। ई स्वर्ग के फूल मानल जाला जेकरा के श्रीकृष्ण स्वर्ग से उखारि के धरती पर ले अइलें।

औरु दूसर नाव, प्राजक्ता हवे। एकरे अलावा शेफाली आ एकरे आसान रूप शिवली, सिउली नियर नाँव एह फूल खाती इस्तेमाल होलें।

भोजपुरी इलाका में एह पेड़ के सिंहेड़ा के नाँव से भी जानल जाला। कुछ जगह हेंगड़ा के नाँव से भी बोलावल जाला।

बैज्ञानिक नाँव में *निक्टेंथीस़* जाति के नाँव हवे आ *अर्बोर* (पेड़) आ *ट्राइस्टिस* (दुःख) के मिला के कुल मतलब लगभग ''दुःख के पेड़" होला। शाइद ई नाँव सबेरे एकरे फूल के टपटप झरे के कारन रखल गइल हवे।

## संदर्भ

श्रेणी:फूल
श्रेणी:सजावटी पौधा
श्रेणी:जड़ीबूटी
श्रेणी:आयुर्वेद में इस्तेमाल होखे वाला पौधा
दुपहरिया

**दुपहरिया** (, ) एक किसिम के फूल वाला पौधा हवे। ई बैज्ञानिक बर्गीकरण में *Pentapetes* जाति के नाँव से जानल जाला आ एह जाति के एकही प्रजाति *Pentapetes phoenicea* पावल जाले। एकर फूल दुपहरिया में फुलालें आ लाल चाहे संतरहवा रंग के होलें। गोल-गोल फर फरे लें जिनहना में सरिसो नियर बीया होला।

ई पौधा लगभग 4 से 6 फुट ऊँचाई तक बढ़ेला, आ एकर डार (टहनी) लंबा आ चारों ओर फइलल रहेला। पत्ता करीब 6 से 10 सेंटीमीटर लंबा होखेला, किनारा पर दाँत जइसन कटा हुआ (toothed) रहेला। आम तौर पर पत्ता के आधार चौड़ा होखेला आ ऊपर जाके नोकदार हो जाला। फूल पत्ता के बगल (axil) में निकलेलें, आ हर फूल में गहिरा लाल रंग के 5 गो बड़ा पंखुड़ी रहेला। फल गोल, रोयेदार (hairy) कैप्सूल जइसन होखेला, जवन लगभग 1 सेंटीमीटर व्यास के रहेला आ पाँच हिस्सा (valves) में खुल सकेला। बीया  पर कवनो पंख (wing) ना रहेला। हर फल के अंदर हर खाना (cell) में 8 से 12 गो बीज दू कतार (series) में मिलेला।

## गैलरी

Pentapetes phoenicea.jpg|हलका रंग के फूल वाली किसिम
Pentapetes phoenicia 1.jpg|पौधा के पतई सभ
Pentapetes phoenicia 3.jpg|फुलाए से ठीक पहिले कोंढ़ी
Pentapetes phoenicia 2.jpg|लगभग पाक चुकल फर
Pentapetes phoenicea MHNT.BOT.2018.28.26.jpg|फर आ बीया के स्केच
Pentapetes phoenicea Blanco2.235.png|पूरा पौधा के किताबी चित्र


## संदर्भ

श्रेणी:फूलदार पौधा
श्रेणी:सजावटी पौधा
ब्रेकिंग न्यूज़

**ब्रेकिंग न्यूज़** अइसन तत्काल में मिलल जरूरी खबर चाहे समाचार हवे जेकरा देखावे सुनावे खाती प्रसारण कइल जा रहल प्रोग्राम के रोक के एह नया तत्काल वाली खबर के प्रसारित करे के पड़े। आमतौर पर खबर के प्रसारण करे वाला मीडिया जइसे कि टीवी आ रेडियो पर प्रोग्राम के पहिले से निश्चित समय आ बिसय होला जेह में आम खबर चाहे चरचा-परिचर्चा या फिर कौनों स्टोरी देखावे के टाइम पहिले से घोषित होला। ओह पहिले से निश्चित प्रोग्राम के प्रसारण के अगर कौनों नया आ तत्काल में मिल रहल खबर के आ जाए के कारण रोक के नवकी खबर देखावे-सुनावे के पड़े तब ई नवकी खबर "ब्रेकिंग न्यूज" के नाँव से जानल जाला।

आमतौर पर ब्रेकिंग न्यूज में जानकारी बहुत कम होला आ बात के पूरा बिबरन ना मौजूद होला, हालाँकि घटना के महत्व के चलते एकरा के तुरंते देखावे-सुनावे के पड़े ला, एह दौरान एह नया खबर के प्रसारण के चालू रहत समय अउरियो जानकारी मिल सके ला जेकरा के तुरंते अपडेट करे के पड़ सके ला।

एह शब्द के इस्तेमाल के बैधता पर भी हाल में कई गो मुद्दा उठावल गइल बा। जइसे की एकर अति-उपयोग कइल मीडिया के बिजनेस स्ट्रेटजी हो सके ला। कई बेर आम प्रोग्राम में पहिले से तय समय के साथे पहिले से मालुम खबर के भी "ब्रेकिंग न्यूज" कहि के देखावल-सुनावल जा रहल बा।

## इहो देखल जाय
* खबर

## बाहरी कड़ी
* ब्रेकिंग न्यूज़ की परिभाषा क्या है?, बीबीसी हिंदी पर बीडियो।

श्रेणी:मीडिया
कमला हैरिस

**कमला देवी हैरिस** (जनम 20 अक्टूबर 1964) एगो अमेरिकी राजनीतिक नेता आ वकील बाड़ी आ वर्तमान में 2017 से कैलिफोर्निया से सीनेटर बाड़ी। एकरे पहिले हैरिस सैन फ्रांसिस्को आ कैलिफोर्निया खाती एटार्नी जनरल रह चुकल बाड़ी।

मानल जा रहल बा कि 2020 के चुनाव में ई डेमोक्रेटिक पार्टी के ओर से वाइस प्रेसिडेंट पद खाती चुनाव लड़िहें।

## संदर्भ

## बाहरी कड़ी
### Official
* U.S. Senate website 
* Campaign website
* 

### Other
* 
* 
* Kamala Harris at On the Issues
* Kamala Harris at PolitiFact
* 

श्रेणी:जियत लोग
श्रेणी:1964 में जनम
श्रेणी:अमेरिका के लोग
बाबा राघवदास मेडिकल कालेज, गोरखपुर

**बाबा राघवदास मेडिकल कालेज, गोरखपुर** भारतीय राज्य उत्तर प्रदेश के गोरखपुर शहर में एगो मेडिकल कॉलेज बाटे। ई मेडिकल कालेज गोरखपुर युनिवर्सिटी से संबद्ध हवे आ उत्तर प्रदेश के राज्य सरकार द्वारा चलावल जाला। एकर अस्थापना 1969 में भइल रहे आ एह कॉलेज से जुड़ल **नेहरू अस्पताल** आसपास के एगो बहुत बड़हन इलाका खातिर अकेल तिसरा लेवल के रेफरल अस्पताल बाटे।

ई अस्पताल के रूप में, दिमागी बोखार (एनसेफेलाइटिस) के इलाज खाती बिसेस रूप से परसिद्ध बा जे एह इलाका के एगो बहुत आम बेमारी हवे जे मानसून के बाद के सीजन में अक्सरहा एह इलाका में मरी के रूप में फइले ला। 2017 में एह मरी के दौरान इहाँ अस्पताल में आक्सीजन के सप्लाई में कमी होखे के कारन बहुत सारा लड़िकन के जान गइल रहे जेकरा चलते ई अस्पताल खास चर्चा के बिसय बनल।

## संदर्भ

श्रेणी:गोरखपुर
श्रेणी:उत्तर प्रदेश के मेडिकल कालेज
नेशनल हाइवे 24

**नेशनल हाइवे 24** (NH-24) एगो भारतीय हाइवे बा। ई पूरा तरीका से उत्तर प्रदेश राज्य में पड़े ला आ उत्तर-दक्खिन दिसा में बाटे। ई हाइवे पुराना समय के NH-29 के कुछ हिस्सा आ NH-97 के विलय कइ के नवका नंबरिंग सिस्टम में बनावल गइल। एकर उत्तरी माथ भारत-नेपाल बाडर पर सोनौली बा आ दक्खिनी माथ बनारस के लगे सैयद राजा में बाटे। उत्तर से दक्खिन के क्रम में एह पर पड़े वाला प्रमुख जगह फरेंदा, गोरखपुर, कौड़ीराम, बड़हलगंज, दोहरीघाट, घोसी, मऊ, मरदह, गाजीपुर आ जमानिया बाड़ें।

श्रेणी:उत्तर प्रदेश के नेशनल हाइवे
श्रेणी:भारत के नेशनल हाइवे
नेशनल हाइवे 44

**नेशनल हाइवे 44** (NH 44) भारत के सभसे लमहर हाइवे बा। ई उत्तर-दक्खिन दिसा में श्रीनगर से कन्याकुमारी ले बाटे।

एह नया हाइवे के परिभाषा में कई गो पुराना नंबरिंग वाला हाइवे सभ के मिला दिहल गइल बाटे जेह में से कुछ प्रमुख पुराना हाइवे NH 1A, NH 1 आ NH 7 शामिल बाड़ें।

अब एह हाइवे पर पड़े वाला कुछ प्रमुख शहर श्रीनगर, जम्मू, पठानकोट, लुधियाना, अंबाला, पानीपत, सोनीपत, दिल्ली, मथुरा, आगरा, ग्वालियर, झाँसी, सिवनी, नागपुर, आदिलाबाद, निज़ामाबाद, हैदराबाद, कुर्नूल, बंगलौर (बंगलुरु), मदुरै, तिरुनेलवेली आ कन्याकुमारी बाड़ें।

एक काफी हिस्सा उत्तर-दक्खिन कॉरिडोर के रूप में परिभाषित बा जबकि दू जगह ई गोल्डनक्वाड्रिलेटरल (सोनहरा चतुर्भुज) के रूप में परिभाषित हाइवे सभ के साथे ओभरलैप करे ला; एगो दिल्ली-आगरा के बीचा में आ दुसरा बंगलौर-कृष्णागिरि के बीचा में। झाँसी में ई पूरुब-पच्छिम कॉरिडोर के क्रास करे ला। दिल्ली-कलकत्ता हाइवे, जे पुराना नंबरिंग में NH 2 रहे आ गोल्डनक्वाड्रिलेटरल के हिस्सा रहे ओकर दिल्ली से आगरा ले के हिस्सा अब एही NH 44 में आवे ला (एकरा के यमुना एक्सप्रेसवे के रूप में भी परिभाषित कइल गइल बा)।

## नोट


## बाहरी कड़ी

श्रेणी:भारत के नेशनल हाइवे
नेशनल हाइवे 1

**नेशनल हाइवे 1** (NH 1) भारत के एगो हाइवे बा जे जम्मू काश्मीर आ लद्दाख संघ राज्यक्षेत्र में बाटे। नया नंबरिंग सिस्टम में एकरे नंबर 1 होखे के मतलब ई बा की ई भारत के सभसे उत्तरी हाइवे हवे।

एकरे पच्छिमी माथ पर, भारत-पाकिस्तान बाडर (LOC) के लगे हटिया बाला बा आ दुसरे ओर पूरबी माथ पर लद्दाख के राजधानी लेह बाटे। ई उड़ी, बारामुला, श्रीनगर, सोनमर्ग, जोजिला, द्रास कारगिल होखत लेह ले बा।

श्रेणी:भारत के नेशनल हाइवे
नेशनल हाइवे 7

**नेशनल हाइवे 7** (NH 7) एगो भारतीय हाइवे बा। ई पंजाब के फजिल्का से उत्तराखंड के माना तक पूरुब-पच्छिम दिसा में बाटे। अपना बिस्तार में ई पजाब, हरियाणा, हिमाचल प्रदेश आ उत्तराखंड राज्यन से हो के गुजरे ला।

श्रेणी:भारत के नेशनल हाइवे
नेशनल हाइवे 2

**नेशनल हाइवे 2** (**NH 2**) भारत के एगो हाइवे बा। ई भारत के सभसे पूरबी हाइवे हवे आ पूर्वोत्तर भारत में बाटे। ई आसाम के डिब्रूगढ़ से मिजोरम के तुईपांग ले  लाम बाटे आ उत्तर दक्खिन दिसा में बा। एह तरीका से ई आसाम, नागालैंड, मणिपुर आ मिजोरम राज्यन में बिस्तार लिहले बाटे।

श्रेणी:भारत के नेशनल हाइवे
नेशनल हाइवे 19

**नेशनल हाइवे 19** (**NH 19**) भारत के एगो प्रमुख हाइवे बा। ई हाइवे पच्छिम से पूरुब दिसा में आगरा से कलकत्ता ले बाटे। पुराना नंबरिंग सिस्टम में ई NH 2 रहे आ एकरा के दिल्ली-कलकत्ता हाइवे कहल जाय आ जीटी रोड के हिस्सा रहल। पुरनका हाइवे के दिल्ली से आगरा ले वाला खंड अब NH 44 में आवे ला आ बाकी हिस्सा एह नवका NH 19 के रूप में बा।

एह हाइवे पर पड़े वाला मुख्य-मुख्य जगह सभ में आगरा-कानपुर-इलाहाबाद-बनारस-सासाराम-औरंगाबाद-धनबाद-आसनसोल-दुर्गापुर-कलकत्ता बाड़ें।

श्रेणी:भारत के नेशनल हाइवे
नेशनल हाइवे 16

**नेशनल हाइवे 16** (**NH 16**) भारत के एगो प्रमुख हाइवे बाटे। ई हाइवे कलकत्ता के लगे खड़गपुर से चेन्नई (मद्रास) ले बाटे आ भारत के पूरबी समुंदरी किनारा के सहारे-सहारे बाटे। पुराना नंबरिंग सिस्टम में ई NH 5 के नाँव से जानल जाय।

ई गोल्डनक्वाडिलेटरल (सोनहरा चतुर्भुज) प्रोजेक्ट के हिस्सा हवे।

श्रेणी:भारत के नेशनल हाइवे
राहत इंदौरी

**राहत क़ुरैशी** (1 जनवरी 1950 — 11 अगस्त 2020), जे आपन कलमनाँव **राहत इंदौरी** से जानल जाँय, एगो भारतीय शायर आ हिंदी फिल्मन के गीतकार रहन। ऊ देवी अहिल्या विश्वविद्यालय, इंदौर में उर्दू साहित्य के प्राध्यापक भी रहन। 11 अगस्त 2020 के उनकर निधन हो गयल।

## प्रारंभिक जीवन एवं शिक्षा
राहत क जनम 1 जनवरी 1950 के इंदौर में रफ्तुल्लाह कुरैशी आ मकबूल उन निशा बेगम के इहाँ भयल। इनकर पिता कपड़ा के कारख़ाने में कर्मचारी रहन। इ अपने माता पिता क चौथी संतान रहन। परिवार क आर्थिक स्थिति खराब होइले से उनके बहुत समस्या क सामना करल पड़ल। 10 साल के उमिर में ही उ साइन चित्रकारी क काम करे लगन। उनकर शुरूआती शिक्षा नूतन स्कूल इंदौर में भइल। इस्लामिया करीमिया कॉलेज इंदौर से 1973 में आपन स्नातक क पढ़ाई पूरा कइन आ 1975 में बरकतउल्लाह विश्वविद्यालय, भोपाल से उर्दू साहित्य में एमए कइन। बाद में बरकतुल्ला विश्वविद्यालय से उर्दू साहित्य में स्नातकोत्तर क पढ़ाई कइन आ 1985 में मध्य प्रदेश के भोज विश्वविद्यालय से उर्दू साहित्य में पीएचडी क शिक्षा पूरा कइन। *उर्दू मुख्य मुशायरा* नामक उनकर थीसिस ह जेकरे खातिर उनके सम्मानित भी कयल गयल।

## प्रगति
राहत इंदौरी अपने शुरुआती दिनन में इंद्रकुमार कॉलेज, इंदौर में उर्दू साहित्य क अध्यापन करे लगन। बाद में मुशायरा भी शुरू कइन। जल्दी ही उनके ख्याति भी मिले लगल। कुछ ही समय में उ उर्दू साहित्य क प्रसिद्ध शायर बन गइन। उ खेलकूद में भी तेज रहन, स्कूल आ कॉलेज स्तर पर फुटबॉल आ हॉकी टीम के कप्तान भी रह चुकल बाटें।

## निधन
10 अगस्त 2020 के उ कोरोनावायरस के लिए सकारात्मक पावल गइनअ। फिर उनके मध्य प्रदेश के इंदौर के अरबिंदो अस्पताल में भर्ती करावल गयल। जहां 11 अगस्त 1020 के उनकर निधन हो गइल।

## रचना

## संदर्भ

## बाहरी कड़ियाँ
* 
* 

श्रेणी:भारतीय कवि
श्रेणी:उर्दू शायर
श्रेणी:1950 में जनम
श्रेणी:2020 में निधन
नेशनल हाइवे 48

**नेशनल हाइवे 48** (**NH 48**) भारत के एगो प्रमुख हाइवे बाटे। ई उत्तर में दिल्ली से शुरू हो के मुंबई आ बंगलौर होखत चेन्नई तक ले जाला। ई कुल सात राज्यन से हो गे गुजरे ला आ NH 44 आ NH 27 के बाद भारत के तिसरा सभसे लमहर हाइवे बाटे। एकर कुल लंबाई  बाटे।

पुराना नंबरिंग सिस्टम में दिल्ली-बंबई हाइवे के नंबर NH 8 रहे आ बंबई-चेन्नई हाइवे के नंबर NH 4 रहल। नया सिस्टम में इनहना के मिला के ई वाला हाइवे नंबर बनावल गइल हवे। ई हाइवे गोल्डन क्वाड्रिलेटरल प्रोजेक्ट के हिस्सा हवे।

भारत के सभसे लमहर हाइवे NH 44 (उत्तर-दक्खिन गलियारा) के बंगलुरु से कृष्णानगर वाला हिस्सा के साथे ई हाइवे ओभरलैप करे ला।

## Map with spur routes

श्रेणी:भारत के नेशनल हाइवे
नेशनल हाइवे 27

**नेशनल हाइवे 27** (**NH 27**) एगो प्रमुख भारतीय हाइवे बा। ई भारत के दुसरा सभसे लमहर हाइवे हवे। गुजरात के पोरबंदर से ले के आसाम के सिल्चर ले, ई पच्छिम-पूरुब दिसा में बिस्तार लिहले बा आ एकर कुल लंबाई  बाटे।

ई भारत के हाइवे सभ में ईस्ट-वेस्ट कॉरिडोर (पूरब-पच्छिम गलियारा) के रूप में चिन्हित बाटे।

## बाहरी कड़ी
* NH 27 on OpenStreetMap

श्रेणी:भारत के नेशनल हाइवे
बगसर के किला

**बक्सर के किला** बिहार के बक्सर जिला मे बाटे। एकरा राजा रुद्रदेओ 1054 ईश्वि मे बनववले रहन। ई किला गंगा तीरे बाटे।

श्रेणी:बगसर जिला
श्रेणी:बिहार के इतिहास
गांगी

**गांगी** गंगा के एगो उपनदी हिया जवन बिहार के आरा नगर मे बहेले। ई आरा से दस किलोमीटर दूर केशोपुर से निकसेले आ फेर बक्सर मे गंगा मे गिरि जाले।

## इतिहास

अईसन मानल जाला जे इ गंगा के पुरान
धार हीया। हुइन त्संग जब आरा आइल रहन तऽ लिखलन जे गंगा मसाढ़ से दस मिल दूर बहेले, आ ओहिजा गंगी मिलेले।

## सनर्भ
बेटी-बेचवा

**बेटी बेचवा** या **बेटी बियोग** (English:- The Daughter seller) एगो भोजपुरी नौटंकी ह भिखारी ठाकुर के लिखल. इ ठाकुर के लिखल कई गो में से एगो नौटंकी ह जवन साँच घटना प आधारित बा, समाज के ख़राब रूप देखावत बा, गरीबी आ महिला शशक्तिकरण प आधारित बा।

## संदर्भ

श्रेणी:भिखारी ठाकुर
श्रेणी:भोजपुरी साहित्य
प्रतीदेह

**प्रतीदेह** चाहे इम्मुनोग्लोबिन (Ig) एगो बिसाल Y आकार के प्रोटीन बाटे जेवन कि प्लजमा कोसिका मे बनेला आ ई रोगकारी बिखानु से लड़ेला। इम्मुनोग्लोबिन बिखानु के चिन्ह जाला आ ओकरा ले लड़ेला। इम्मुनोग्लोबिन के Y आकर के दुनो कोर प एगो खाल रहेला आ ओह जेवन ओही अकार के बीखानु के धर लेवेला। Y के कोर के खाल आ बिखानू के ताला चाभी से बुझल जा सकेला। जइसे एगो ताला मे एक्के गो चाभी लागेला ओसहि हर बिखानु का एगो इम्मुनोग्लोबिन होला जे ओकरा धरेला आ देह के हानि ना करे देला।
रिपब्लिकन पार्टी (अमेरिका)

**रिपब्लिकन पार्टी** (), जेकरा के **ग्रैंड ओल्ड पार्टी** (Grand Old Party) भा **जीओपी** (GOP) के नाँव से जानल जाला, अमेरिकी राजनीतिक पार्टी बाटे आ वर्तमान में ई सभसे प्रमुख दू गो पार्टी में से एक बा जबकि एकर प्रमुख बिपक्षी पार्टी डेमोक्रेटिक पार्टी हवे। अमेरिका के वर्तमान राष्ट्रपति डोनाल्ड ट्रंप एही रिपब्लिकन पार्टी के बाड़ें आ अगिला चुनाव खातिर उहे एह पार्टी के दोबारा उमेदवार रहिहें।

पार्टी के अस्थापना 1854 में कंसास-नेब्रास्का एक्ट के बिरोधी लोगन द्वारा कइल गइल जे लोग एह एक्ट द्वारा पच्छिमी टेरिटरी सभ में दासता (स्लेवरी) के सपोर्ट करे के बिरोध करत रहल। पार्टी क्लासिकल उदारवाद के समर्थक रहे आ दासता के बढ़ावा देवे के बिरोधी रहल अउरी ई आर्थिक सुधार सभ के हामी रहल। अब्राहम लिंकन पहिला रिपब्लिकन प्रेसिडेंट बनलें। 1865 में लिंकन के राष्ट्रपति काल में आ कांग्रेस में रिपब्लिकन बहुमत के समय दासता पर पूरा तरीका से रोक लगा दिहल गइल। बाद के बरिस में पार्टी के महत्वपूर्ण अस्थान रहल।

1912 के बाद, पार्टी के सामाजिक बिचारधारा में बदलाव भइल आ ई दक्खिनपंथ के ओर घसक गइल।

21वीं-सदी के रिपब्लिकन पार्टी के बिचारधारा के अमेरिकी कंजरवेटिज्म बाटे जे आर्थिक आ सामाजिक दुनों आधार पर आपन समर्थन-बिरोध तय करे ला। एह बिचारधारा के साथे, ई पार्टी कम टैक्स, फ्री बजार वाला पूँजीवाद, अमेरिका में बाहरी लोगन के प्रवास पर कंट्रोल, सेना पर बेसी खरच, बंदूक रखे कहे अधिकार, गर्भपात पर रोक, लेबर संगठन पर रोक नियर चीजन के समर्थन करे ले।

अबतक ले एह पार्टी के 19 गो प्रेसिडेंट रह चुकल बाड़ें (जेह में वर्तमान राष्ट्रपति डोनाल्ड ट्रंप शामिल बाड़ें)।

## संदर्भ

## बाहरी कड़ी
* Republican National Committee
* Senate Republican Conference
* House Republican Conference
* National Republican Senatorial Committee
* National Republican Congressional Committee
* Republican Governors Association
* Republican State Leadership Committee

श्रेणी:अमेरिका के राजनीति
बाबा आउर माई

**बाबा आउर माई** (डच: Baba en Mai) पारामारिबो, सूरीनाम मे एगो मूरति के नांव हटे। एह मूरति के सूरीनाम मे आइल पहिलका भोजपुरीया लोग के मन पारे ला बनावल गइल रहे।

एकरा बनावे मे 2500 किलो अलमुनीया लागल रहे। कोनो घड़ी मे एह जगहा प कुलि डिपो रहे। ई मूरति के कृष्णपरसाद खेदु के बनवावल हटे।